Komisijos reglamentas (EB) Nr. 639/1999
1999 m. kovo 25 d.
dėl leidimo naudoti naują pašarų priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos reglamentu (EB) Nr. 45/1999 [2], ypač į jos 9j ir 3 straipsnius,
kadangi Direktyvoje 70/524/EEB yra numatyta, kad, atsižvelgiant į mokslo ir technikos pažangą, gali būti leidžiama naudoti naujus priedus arba naujai paskirčiai senuosius;
kadangi kai kuriose valstybėse narėse buvo ištirtas naujas priedas, priklausantis "Mikroelementams", o konkrečiau - "Variui-Cu"; kadangi naująjį priedą reikėtų laikinai patvirtinti;
kadangi nauji priedai arba nauja priedų paskirtis gali būti laikinai patvirtinti tuo atveju, jei į pašarus įdėjus leistiną priedo kiekį, tas priedas neturi neigiamo poveikio žmonių ar gyvūnų sveikatai arba aplinkai, nekenkia vartotojui pakeisdamas gyvulininkystės produktų savybes, jei jo kiekį pašaruose galima kontroliuoti ir, atsižvelgiant į turimus rezultatus, galima daryti prielaidą, jog, įdėtas į pašarus, jis teigiamai paveikia šių pašarų arba gyvulininkystės produkcijos savybes;
kadangi šiame reglamente numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Remiantis Direktyva 70/524/EEB, "vario ir lizino sulfatą", priskiriamą "Mikroelementams", elementas E4 "Varis-Cu", gali būti leidžiama naudoti kaip pašarų priedą pagal šio reglamento priede nustatytus reikalavimus.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1999 balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. kovo 25 d.